FC ViOn Zlaté Moravce

FC ViOn Zlaté Moravce – Vráble je slovenský futbalový klub ktorý bol založený v roku 1995. V sezóne 2006/2007 vyhral Slovenský pohár.

História 

FC ViOn bol založený 22. januára 1995. Od založenia klubu 1995 až do roku 2004 hrával klub v regionálnych súťažiach. V roku 2004 klub postúpil do druhej najvyššej súťaže na Slovensku. V súťažnom ročníku 2006/2007 sa FC ViOn Zlaté Moravce prebojoval do najvyššej slovenskej súťaže. V následnom ročníku 2007/2008 najvyššej slovenskej futbalovej ligy sa klub umiestnil na jedenástom mieste v túto sezónu klub hral európsku súťaž UEFA Cup v prvom predkole sa stretol s kazašským t
tímom FC Alma-Ata cez ktorého postúpil konečným výsledkom 4-1 a v druhom predkole sa stretol s následným víťazom tejto súťaži ruským FC Zenit Saint Petersburg. Sezóna 2008/2009 bola 16. ročníkom slovenskej najvyššej futbalovej súťaže, kde klub FC ViOn Zlaté Moravce po 33. kolách, piatich výhrach, ôsmych remízach a dvadsiatich prehrách skončil na poslednom mieste a vypadol s najvyššej slovenskej futbalovej ligy. V sezóne 2009/2010 klub opätovne postúpil do najvyššej futbalovej súťaže. V 18. ročníku najvyššej futbalovej súťaže na Slovensku 2010/2011 sa klub FC ViOn Zlaté Moravce umiestnil na šiestom mieste. Nasledujúcu sezónu 2011/2012 klub skončil na siedmom mieste v najvyššej futbalovej súťaži. V sezóne 2012/2013 klub skončil na ôsmom mieste a podarila sa mu z celej sezóny zo všetkých klubov najvyššia výhra u súpera a to nad tímom Spartak Trnava - FC ViOn Zlaté Moravce 0:5 v túto sezónu klub nastrieľal súperom 42 gólov a dostal od súperov 43 gólov. O rok neskôr v sezóne 2013/2014 klub skončil na desiatom mieste. V 22. ročníku najvyššej futbalovej súťaže na Slovensku sezóne 2014/2015 klub skončil na desiatom mieste. V sezóne 2015/2016 klub skončil v najvyššej futbalovej súťaži na Slovensku na deviatom mieste. V 24. ročníku najvyššej futbalovej súťaže na Slovensku v sezóne 2016/2017 klub skončil na desiatom mieste. V 25. ročníku najvyššej futbalovej súťaže na Slovensku v sezóne 2017/2018 klub FC ViOn Zlaté Moravce skončil ako predchádzajúcu sezónu na desiatom mieste. V tejto sezóne strelil klub 39 gólov a dostal 52 gólov. FC ViOn Zlaté Moravce získal 31 bodov. FC ViOn Zlaté Moravce začal v 26. ročníku najvyššej futbalovej súťaže na Slovensku svoje ďalšie pôsobonie. V sezóne 2018/2019 futbalový klub FC ViOn obsadil desiatu priečku. Polovičke sezóny vystriedal na poste trénera Juraja Jarábka tréner Karol Praženica.

Športové úspechy  
 2006/2007 – víťaz Slovenského pohára
 2006/2007 – postup do najvyššej futbalovej ligy
 2007/2008 – 2. predkolo Pohára UEFA
 2009/2010 – postup do najvyššej futbalovej ligy
2020/2021 – 5. miesto v najvyššej futbalovej lige

ViOn Aréna 
Štadión tímu FC ViOn Zlaté Moravce sa nachádza približne tri kilometre od centra mesta v nadmorskej výške 196 m. n. m. Na štadióne sa hrá na prírodnom trávniku s rozlohou 105 x 68 m. Kapacita štadióna je 4 006 miest na sedenie. Štadión je osvetlený 1400 lux.

Európske súťaže

Tréneri v histórii klubu 
 Nicolas Dzian  (1995 - 1997)
 Valér Švec (1997 – 2001)
 Ján Greguš (2001 – 2002)
 Dušan Liba (2002 – 2003)
 Anton Dragúň (2003 – 2006)
 Ján Rosinský (2006 – 2008)
 Ľubomír Moravčík (1.júla 2008 – 30. novembra 2008)
 Štefan Horný (1. decembra 2008 – 5. októbra 2009)
 Juraj Jarábek (5. októbra 2009 – 30. máj 2013)
 Branislav Mráz (máj 2013 – júna 2015)
 Milko Gjurovski (15. jún 2015 – 23. august 2015)
 Libor Fašiang (23. august 2015 – 23. máj 2016)
 Peter Gergely (23. máj 2016 – 6. novembra 2016)
 Juraj Jarábek (6. novembra 2016 – 5. novembra 2018)
 Karol Praženica (13. december 2018 – 30.júna 2020)
Ľuboš Benkovský (1. júl 2020 – súčasnosť)

Významní hráči pôsobiaci v klube 
 Patrik Pavlenda
 Léandre Tawamba
 Jozef Piaček
 Marek Ujlaky
 Michal Škvarka
 Milan Škriniar
 Štefan Maixner
 Tomáš Hubočan
 Pavel Kováč
 Peter Orávik
 Martin Fabuš
 Martin Chren
 Adam Majtán

Aktuálna súpiska 

 (na hosťovaní z ŠK Slovan Bratislava)
  
Legenda: B – Brankár, O – Obranca, Z – Záložník, Ú – Útočník

Referencie

Externé odkazy 
 Oficiálna stránka klubu

FC ViOn Zlaté Moravce
Zlaté Moravce, FC ViOn
Futbalové kluby založené v 1995